##### HORTOBÁGY KÖZSÉG 2. sz. napirend

**POLGÁRMESTERÉTŐL\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ELŐTERJESZTÉS**

(a képviselő-testület 2020. március 18-i rendkívüli, nyilvános ülésére)

**Tárgy:** Döntésa GINOP-7.1.9-17-2018-00024 „Hortobágy – Világörökségünk a Puszta” c. pályázat keretében megvalósítani tervezett projektek határidőben történő megépülése céljából a hatályos településrendezési eszközök módosításáról valamint e területek kiemelt fejlesztési területté történő nyilvánításáról

**Tisztelt Képviselő-testület!**

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Korm. rendelet) alapján bizonyos esetekben lehetőség van kiemelt fejlesztési területté nyilvánítani egy beruházás megvalósításához kapcsolódó területet, aminek köszönhetően gyorsabban befejezhető a véleményezési eljárás.

A Korm. rendelet 2. § 4a. pontja szerint:" kiemelt fejlesztési terület egy adott fejlesztés megvalósítása céljából, képviselő-testületi döntésben változásra kijelölt terület.

A Korm. rendelet 32. § (6) bekezdésének c) pontja szerint: "A településrendezési eszköz egyeztetése tárgyalásos eljárás szerint történik, amennyiben a településrendezési eszköz készítése vagy módosítása a képviselő-testület döntésével kiemelt fejlesztési területté nyilvánított területen, beruházás megvalósítása miatt indokolt."

Az ilyen típusú eljárásokat az Állami Főépítész bonyolítja le, és a testületi jóváhagyó döntést követően másnap hatályba is lép(het) a rendelkezés.

Jelen esetben a GINOP-7.1.9-17-2018-00024 „Hortobágy – Világörökségünk a Puszta” c. pályázat keretében megvalósításra kerülő projektek határidőben való befejezése miatt szükséges a hatályos tervekkel való összhang megteremtése. (a felülvizsgált rendezési terv elkészítése és hatálybalépése időben még néhány hónapot igénybe vesz.)

A projektek Hortobágy hosszú távú fejlődését, ezáltal a község közös érdekeit szolgálja, ilyen formán a kiemelt fejlesztési státusz megítélése indokolt.

Kérem a Tisztelt Képviselő testületet, hogy az előterjesztést megtárgyalni és döntést hozni szíveskedjen!

**HATÁROZATI JAVASLAT**

Hortobágy Község Önkormányzatának Képviselő-testületea településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 32. § (6) bekezdésének c) pontja alapján az alábbi döntést hozza:

1. Kinyilvánítja, hogy a 33-as főút – Hortobágy folyó – 111/4 hrsz.-ú közlekedési terület – 01469/2 hrsz.-ú út – 014669 hrsz.-ú közút – 103/4 hrsz.-ú közút – 103/3 magánút – 103/1 hrsz.-ú különleges strand célú terület (táborhely) által határolt 101 és 108/7 hrsz-ú vásártér területén a GINOP-7.1.9-17-2018-00024 „Hortobágy – Világörökségünk a Puszta” c. pályázat keretében megvalósítani tervezett vásártér épület „hosszú ház” megépüléséhez szükséges helyi építési szabályzat módosítását támogatja és ezzel összefüggésben az ingatlan-nyilvántartás szerinti 101 és 108/7 helyrajzi számon nyilvántartott földrészletet kiemelt fejlesztési területté nyilvánítja.
2. Kinyilvánítja, hogy a 108-as számú vasútvonal – 34 hrsz.-ú út – 94/5 hrsz.-ú közterület – 94/2 hrsz.-ú országos közút által határolt 42.hrsz.-ú ingatlan területen a GINOP-7.1.9-17-2018-00024 „Hortobágy – Világörökségünk a Puszta” c. pályázat keretében megvalósítani tervezett autóbusz garázs megépülése érdekében a hatályos településszerkezeti terv és helyi építési szabályzat módosítását támogatja, és ezzel összefüggésben az ingatlan-nyilvántartás szerinti 42 helyrajzi számon nyilvántartott földrészletet kiemelt fejlesztési területté nyilvánítja.
3. Megbízza a polgármestert, hogy a helyi építési szabályzat módosításához szükséges dokumentumokat aláírja és az ehhez kapcsolódó jogszabályban rögzített tájékoztatási kötelezettségének tegyen eleget.

**Határidő:** 1-2. pont azonnal

3. pont 2020. március 20.

**Felelős**: Jakab Ádám András polgármester

Hortobágy, 2020. március 12.

Jakab Ádám András

polgármester

Az előterjesztést törvényességi szempontból ellenőrizte:

Dr. Ácsné Dr. Berke Gabriella

kirendeltség-vezető